«Si es veu l’independentisme com un bloc monolític, s’alimenta que a l’altra banda hi hagi un bloc monolític» - El Temps\n«Si es veu l’independentisme com un bloc monolític, s’alimenta que a l’altra banda hi hagi un bloc monolític»\nParla fluix perquè l’ambient de Sant Joan Baptista de Beguinatge hi convida. Tot i que, adverteix, ja hi té tendència natural. Meritxell Serret (Vallfogona de Balaguer, Noguera, 1975) es mostra serena i reflexiona sobre la seva condició amb franquesa. Analitza, també, la situació política catalana més des de la voluntat d’acompanyar que no d’incidir-hi. Amb la mirada posada en el futur.\nMeritxell Serret | Jordi Play\nQuè és per a vostè l’exili?\n—L’exili té un punt agredolç. D’una banda, és un càstig, una amenaça i el símbol d’una repressió. A la vegada, és una oportunitat de tenir veu i lluitar des d’aquí per reivindicar la llibertat dels nostres companys i fer palesa la injustícia que hi ha a Catalunya. A escala personal és dur, perquè estàs lluny dels teus. Però són allà, et fan arribar suport i els notes.\n—La decisió de marxar és política o personal?\n—Té una mica de tot. En aquells dies s’activa molt l’instint de supervivència. Vam estar parlant amb els companys i cadascú va prendre la seva decisió personal. Hi ha una part de creure que aquí potser hi havia una oportunitat perquè hi havia la por que la justícia espanyola no fos del tot imparcial, com després es va confirmar. També pensàvem que des d’aquí aconseguiríem més ressò. Van ser dies molt intensos i les decisions es van prendre amb la poca informació i l’instint d’aquell moment.\n—Què la fa decidir per la seva opció?\n—No diré que va ser una opció conscient, decidida i molt determinada. Van ser les circumstàncies i vaig parlar-ne amb la meva parella. En vaig quedar convençuda, però no et sabria dir quins arguments van pesar. Va ser molt ràpid.\n—Després de vora 240 dies de ser a Brussel·les, com ha canviat la seva vida?\n—Ha canviat en molts sentits. Deixes tot el que tenies allà i, d’alguna manera, és com començar de nou. Has de trobar el teu espai vital, el més bàsic, mantenir-te actiu i trobar una rutina. Això darrer encara no ho hem entès. Sobretot per l’estratègia judicial. Estem pendents que hi hagi una tercera euroordre. Vius sempre amb la incertesa del curt termini. És una situació complexa i experimentem una adaptació necessària. Ens ajuda molt tot el suport que ens arriba.\n—Es normalitza una situació com aquesta?\n—No ho normalitzes mai. Sí que t’hi has d’adaptar, i no deixar que t’aclapari i t’enfonsi. Has de poder tirar endavant. En el fons l’únic que et queda és tirar endavant. I no perdre el sentit que fa que estiguis aquí. Si estic aquí, és per alguna cosa.\n—En quin punt es troba la situació judicial?\n—Es va fer la segona euroordre. Aquí es va guanyar per un defecte de forma. Ara estem pendents d’una tercera. Mentrestant, hem interposat demanda civil contra Pablo Llarena perquè creiem que es va excedir en algunes declaracions i això diu poc de la seva imparcialitat. La veritat és que sempre ens hem mantingut optimistes amb l’estratègia judicial. Tenim clar que, des d’una justícia imparcial, es demostrà que les acusacions que ens fan no tenen base.\n—Amb aquesta estratègia espera tornar a casa?\n—És un pas molt important. Primer per demostrar que la presó dels companys és injusta. Segon, perquè decaigui tota aquesta construcció que s’ha fet entorn de l’1 d’octubre. Ells han volgut crear un relat sobre l’imperi de la llei que hem de desconstruir per demostrar que la llei justa no veu cap mena de delicte que justifiqui aquesta repressió.\n—Guanyar aquesta batalla també obre nou fronts polítics?\n—Evidentment. En la mesura que desmuntes el relat judicial, s’obre la porta a un diàleg més planer i més polític.\n—Quin creu que és el seu paper aquí ara mateix?\n—Com el dels meus companys. Persistir i treballar al màxim. Hi ha molta feina a fer per internacionalitzar i per fer una xarxa de persones i entitats que entenguin que el que està passant ara mateix a Catalunya és una qüestió de drets civils, de drets humans, i s’ha de resoldre políticament. No estem aquí perquè donin suport al projecte independentista, però sí perquè respectin els drets democràtics.\n—Se sent consellera encara?\n—Crec que et sents consellera perquè has estat consellera. En el meu cas m’ho vaig passar molt bé i em vaig sentir molt a gust amb la gent del sector. Evidentment, ara no sóc la consellera d’Agricultura, ara ho és la Teresa Jordà. Però, com que se’ns va destituir de manera il·legítima, la gent encara et fa arribar aquest suport i aquesta consideració i d’alguna manera et fa sentir que formes part d’aquest projecte. La consellera Jordà em considera part del projecte. Caminem juntes en aquesta nova etapa. Des de la distància, però donant-li tot el suport. Ara és ella qui porta la bandera de la Generalitat.\n—Si fos possible, li agradaria ser restituïda?\n—En aquest concepte de restitució, per a mi, el més important és demostrar que el 155 es va fer de manera inconstitucional i que hi va haver un abús. Això s’ha de demostrar i reconèixer.\n—Quins reptes creu que tindrà per davant el Departament d’Agricultura, Ramaderia i Pesca aquesta legislatura?\n—No varien molt de la passada. Hi ha el repte d’impulsar un model basat en la producció local. Per tant, cal dinamitzar al màxim el relleu generacional, la modernització i el suport de models de negoci que donin viabilitat a projectes d’arreu del territori. Alhora, hi ha tots els reptes més concrets com els regadius, les estratègies sectorials o la qüestió del sector pesquer, que és una de les àrees amb més dinamisme i amb estratègies d’ecogestió capdavanteres. També necessitem impulsar una gestió forestal catalana, amb visió integral dels ecosistemes.\n—Des d’aquest departament es fa república també?\n—Se’n fa en molts sentits. El primer és fer evident que el marc competencial que tenim se’ns fa curt. Volem més per ajudar al màxim els professionals d’arreu del territori i mantenir els recursos naturals del país. També que el ciutadà tingui plena confiança en les polítiques alimentàries.\n—Aquesta legislatura toca ampliar la base o fer efectiva la República Catalana?\n—Veurem com es va esdevenint. Una cosa no porta a l’altra i l’altra no porta a l’una. Més que ampliar la base és qüestió, com deia Marcel Mauri a l’assemblea d’Òmnium, de compartir. No és tant guanyar eleccions com guanyar un país. Això vol dir que la ciutadania no ho viu de manera dramàtica, sinó esperançada. Hem d’aconseguir dinàmica de respecte mutu entre totes les conviccions. Toca guanyar aquesta batalla del diàleg, de no alimentar la violència i la crispació. Així guanyaràs la confiança de més ciutadans i, a la vegada, la capacitat d’implementar la república. Només ho farem democràticament.\n—Com s’han viscut les tensions estratègiques que hi ha hagut entre els partits independentistes els darrers dies?\n—Per força, de manera molt diferent que a Catalunya. La distància marca. Amb tot, també n’hi ha hagut. Entre els tres que som aquí hi ha punts de vista diferents. Això, però, és normal i bo. Volem un país amb diversitat. Per avançar necessitem aquesta dialèctica. S’ha viscut en un altra mesura, però igualment n’hem anat parlant i veient com podem arribar a punts de trobada. El llarg termini el tenim clar. I a mitjà termini també hem de ser capaços de fer línies comunes.\n—Fins ara, però, la unitat d’acció era clara. Ara sembla que no tant. La preocupa?\n—No especialment. Penso que els grans objectius continuen essent comuns. Que en un moment donat hi hagi un replantejament estratègic i visions diferents, no em preocupa. Anirem trobant la manera d’anar avançant i anar sumant. Ens ha de servir per obrir i compartir més. Si se’ns veu com un bloc monolític, només s’alimenta que a l’altra banda hi hagi també un bloc monolític. En canvi, si es fa palès que l’opció republicana és diversa, això també pot ser atractiu i convidar que d’altres vulguin participar d’aquest debat.\n—Això darrer ho han parlat entre els partits?\n—Des de la distància és molt complicat. Són les meves opinions i el que veig amb la distància.\n—En quina situació està la creació del Consell de la República?\n—Fins que no torni a ser aquí el president Puigdemont, difícilment es pot engegar. Ha de ser una eina complementària que contribueixi molt a la feina d’internacionalització, crear xarxa i fer accions per guanyar complicitats en l’opinió pública.\n—Mentrestant, però, els tres que són aquí tenen unes dinàmiques de treball?\n—És molt difícil agafar una rutina. Ens reunim cada setmana, això sí, els tres amb la Clara Ponsatí i en Carles Puigdemont per via telemàtica. Després responem a les demandes de xerrades, conferències o escrits dels actes que es van fent. A partir d’aquí, anem fent accions participant en jornades aquí per explicar el cas català. En el meu cas no hi ha una rutina molt pautada. També és cert que rebem moltes visites i cada setmana ve gent a visitar-nos. També, quan ve, vols estar per la gent i et mantens ocupat.\n—I la tasca diplomàtica?\n—És sobretot contactar amb entitats i partits per anar explicant i anar obrint. Aquí, a part de l’N-VA (Nova Aliança Flamenca), intentem obrir-nos i participar en xerrades i tertúlies amb els verds ecologistes o els socialistes per anar guanyant aquesta xarxa de respecte.\n—S’ha criticat força que s’hagin reunit amb certs sectors de l’N-VA. Com ho viu?\n—Es pot criticar, però el cert és que són qui ens van ajudar més quan vam arribar aquí. I amb ells sempre hi haurà bones relacions. També és cert que Bèlgica té el seu propi ecosistema polític i estar molt a prop de l’N-VA ens pot restar simpaties en certs entorns. Per això, la importància de mantenir diàleg amb altres partits.\n—Què els diuen aquests altres partits?\n—Hi ha diversitat, perquè hi ha partits valons i flamencs. Amb els darrers, malgrat les discrepàncies amb l’N-VA, hi ha més afinitat i predisposició a defensar una sortida política. En els entorns valons costa més d’entrar, però, igualment, a mesura que anem parlant, el fet del respecte de les minories i els drets humans es va entenent.\n—Ara estarà al capdavant de la nova seu d’ERC a Brussel·les?\n—Més que això, ja s’havia constituït ERC a Brussel·les de fa uns anys. La proposta era veure com podíem reactivar-ho, ja que érem aquí. Llavors, ens vam repartir els papers. En Toni Comín seria qui portaria el pes dins el Consell de la República i jo faré les tasques més de partit.\n—Com valora el Govern de Torra?\n—Positivament. Primer perquè suposa recuperar la Generalitat. També perquè dona molta confiança als treballadors. Ara han de mirar de fer revertir el mal que va produir el 155 i retornar a les polítiques que s’havien quedat encallades. També mirar què es pot recuperar del que va tombar el Tribunal Constitucional. Veig un equip jove i potent i el president Torra és una persona amb molta capacitat de diàleg. Faran bona feina.\n—I el canvi de Govern a l’Estat espanyol?\n—El canvi de Govern de Pedro Sánchez, jo, què vols que et digui, em va fer contenta. No perquè sigui ell el president. Calia fer fora el PP i, ja que hi havia la oportunitat... És una vergonya massa gran mantenir un partit tan corrupte. Vaig estar d’acord a donar el vot positiu sense esperar res ni negociar res. Parlar dels presos i els exiliats no corresponia en cap cas en aquell context. A partir d’ara, el Govern de Sánchez és una expectativa. No hi donaria cap vot ni seguretat a favor. A vegades fa la sensació que tot canvia perquè no canviï res. Hi ha passos positius, com el fet d’acollir l’Aquarius. Però, respecte a Catalunya en si, veurem com es pot començar i si realment es consolida el diàleg.\n—Falta un any per a les eleccions europees. S’ha plantejat la possibilitat de presentar-s’hi com a eurodiputada?\n—La veritat és que no. És una opció que és allà per ser estudiada; però, de moment, no. També és cert que no sé si seria possible. Tampoc tinc cap proposta en ferm. Pot ser una opció, però s’hauria d’estudiar bé primer. També s’ha d’entendre que des d’aquesta precarietat tan gran en què estem, el millor és no generar expectatives que després poden portar grans frustracions. És com el que s’ha dit que podria ser delegada del Govern a Brussel·les. Quan sigui en ferm ja ens farem les il·lusions. Pas a pas.\n—Quina relació manté amb Marta Rovira?\n—Amb ella mantenim molt bona relació i intentem mantenir-hi el contacte. Està a Suïssa i és evident que la distància condiciona moltíssim. Ara intenta arranjar la seva situació allà. La veig, però, forta i animada.\n—A part dels set polítics exiliats, hi ha també l’Adrià d’Esplugues. Han pogut entrar en contacte amb ell o el seu grup?\n—Jo personalment no tinc notícies directes d’ell. Vull esperar que estigui bé i animar-lo i encoratjar-lo i oferir-li tot el suport que se li pugui donar des d’aquí. És un d’aquells casos que no cap en una ment lògica.\n—Estan disposats a donar-li el suport de la infraestructura que tenen?\n—Sí, no puc parlar per boca de tots, però tenim clar que la condició d’exiliats, quan és per la defensa del projecte de la República, evidentment, hi hem de donar suport. Estem tots al mateix vaixell. Els proposaria que poguéssim parlar. Evidentment, tot és molt complex i ho han de decidir ell i el seu grup. No tinc clar com és la seva situació judicial. Però, cal donar-li suport, encara que sigui a escala humana.\n«ERC era poc partidària de la restitució; però quan vaig explicar-ho, van acabar-ho acceptant»\nEntrevista a Toni Comín\n«Fer república vol dir pactar, dialogar i trobar la forma de fer un referèndum acordat»\nEntrevista a Lluís Puig\nEnçà i judicial\nBèlgica: refugi i altaveu\nBrussel·les com a centre neuràlgic de les institucions republicanes a l’exterior


Formación para empresas : Àrea de Centre de Formació Permanent : UPV\nLa Universitat Politècnica de València a través del Centre de Formació Permanent ofereix la possibilitat de crear cursos específics destinats a cobrir necessitats concretes d’empreses i entitats. Per aquesta via, una empresa o entitat, pot sol·licitar formació a mida especificant el temari necessari que es desenvoluparà en l’acció formativa que abastaria aquest. A més, és possible partir de l’oferta actual de formació de la qual disposa el Centre de Formació Permanent i adequar-la a les necessitats de l’entitat o empresa, o crear una edició d’aquesta activitat específicament per a la persona o entitat que ho sol·licite.\nLa durada i els requisits d’accés a aquest tipus de formació serà definida pel responsable acadèmic del curs i l’empresa sol·licitant.\nLa certificació d’aquest tipus de formació s’aplicarà segons la normativa vigent.\nEl procés per a la tramitació d’aquest tipus de cursos requereix la signatura d’un conveni o contracte per part de la UPV i per part de l’entitat que sol·licita la formació. Els passos que cal seguir per a engegar aquest tipus de cursos són els següents:\nDefinició del curs i preparació del conveni que regularà les condicions econòmiques. Caldrà emplenar un conveni tipus i un annex amb la definició mínima requerida del curs. Si cal, el CFP podrà assessorar pel que fa als dubtes que s’hi plantegen, fins i tot, pel que fa a l’escriptura del conveni o contracte.\nLliurament de documentació al CFP amb una antelació mínima d’un mes abans del començament del curs per a la revisió i la tramitació posterior de les signatures.\nAlta del curs a través del portal de formació permanent en la intranet de la UPV.\nSignatura per part de l’empresa.\nSignatura per part de la Universitat.\nLliurament al CFP de còpies i alta del conveni.


La UGT de Tarragona acaba creient en Barcelona World\nEl Circ Ciutat dilluns, 17 de març de 2014\nLa UGT de Tarragona ha acabat creient en el projecte de Barcelona World. Tot i que, junt amb CCOO, fa uns mesos, es van mostrar reservats i van criticar obertament els incentius fiscals als promotors, ara ha fet pas endavant i ha anunciat tot el seu suport. Bona part de la raó la tenen les més de 113.000 persones que estan desocupades a les comarques de Tarragona. I, segons el sindicat, Barcelona World ajudarà a eixugar la taxa d'atur.\nAl mig de la imatge, el secretari general d'UGT a Tarragona, Jordi Salvador. / ugt.\nUGT creu que l'arribada del macro projecte d'oci i entreteniment, amb una inversió de 4.700 milions d'euros, sacsejarà positivament l'economia de la zona i també servirà per generar molts nous llocs de feina indirectes. Per això anuncien que els cursos de formació dels nous empleats es faran al Servei d'Ocupació Català (SOC).\nPer a UGT, Barcelona World també afavorirà a una major desestacionalització del sector i farà que el perfil del visitant sigui de més qualitat, i en conseqüència, amb un poder adquisitiu més elevat. L'horitzó és convertir-se en un pool de turisme de negocis.\nEn una nota signada pel seu secretari general, Jordi Salvador, el sindicat sí deixa clar que no permetran que les condicions dels treballadors siguin precàries i temporals: "Volem unes condicions dignes", demana Salvador, qui, en canvi, no fa cap referència a la petició de rebaixa fiscal que ha posat Veremonte per tirar endavant el projecte.\nAixò, sí, apel·la al consens i a la participació social "per posar les bases d'un projecte compartit", i insta la classe política a actuar "amb valentia" i a pensar en l'interès de la ciutadania.\nCiU acusa Ballesteros de fer una política de personal "erràtica i improvisada"\nEl PSC alerta que 'un 15 per cent dels assalariats de la demarcació de TGN són pobres'


POLÍTICA - 27/05/2020 16:08 / Redacció\nL'advocat del President Carles Puigdemont i del President Quim Torra hi ha tornat. Gonzalo Boye, després de clavar uns clatellots merescuts a la Isabel Diaz Ayuso i Begoña Villacís, ha buscat una altra víctima, també de Ciudadanos, en aquest cas, el diputat al Parlament Europeu, Jordi Cañas.\nFOTO: Gonzalo Boye, advocat de Torra i Puigdemont\nCañas s'ha encarat amb el dirigent dels comuns, Jordi Asens, d'"atacar la justícia i la seva independència com només els lliberticides saben fer". En la mateixa línia, el de Ciudadanos ha assegurat que "destrueixen la divisió de poders per destruir la democràcia liberal".\nEn aquest moment ha estat quan ha entrat en joc l'advocat que li ha recordat el cas de l'assessor de Ciudadanos, Betancor, que també era membre de la JEC, de manera que redactava les denúncies de Ciudadanos i ell mateix les resolia. De moment no hi ha hagut resposta per part de Cañas.


Com estarà Catalunya d'aquí a un any? És factible amb Puigdemont de president? Els experts opinen\n9 min. Barcelona 20/01/2018 23:16\n987x555 Un llaç groc al Parlament\nUn llaç groc al Parlament / LLUÍS GENÉ / AFP\nANNA MASCARÓ / NÚRIA ORRIOLS / RUTH PÉREZ / ALEIX MOLDES\nCom veu Catalunya d'aquí un any?\nAquest país que veu d'aquí un any és factible amb Puigdemont de president?\n“No hi ha marge sense canvi d’actitud de l’Estat”\n1. El repte és la normalització democràtica i l’exercici de la política en una democràcia espanyola que ha de fer un gir absolut respecte a la qüestió catalana. Catalunya no té marge de maniobra sense un canvi d’actitud de l’Estat. Des d’aquí, s’ha de gestionar el resultat del 21-D, amb el que implica la investidura d’un president i el reconeixement de la pluralitat política, tenint en compte que hi ha una oposició no independentista important.\n2. És possible si hi ha voluntat política de tothom. Per exemple, es permet que els partits independentistes es presentin a les eleccions, però no se’ls permet convocar un referèndum; i es permet que Puigdemont sigui candidat, però no que pugui ser president. Ara bé, en termes de pragmatisme polític, el més urgent és garantir la governabilitat sense metabolitzar el 155.\nMONTSERRAT GUIBERNAU, catedràtica de Ciències Polítiques\n“Exercir des de Brussel·les no és impossible”\n1. Veig una Catalunya desitjosa de tirar endavant, restaurar la normalitat i a la recerca de nous líders, noves persones amb esperit de diàleg. Hem d’entendre que no estem a la banda dels guanyadors ni de bon tros, però també és cert que en algun moment les coses canviaran perquè hi haurà eleccions i potser canvis importants a Espanya. No es pot anar indefinidament en contra de Catalunya. Quan un és conscient de quina posició ocupa, pot fer passos endavant malgrat que no siguin tan ràpids com es voldria. Sense córrer, pas a pas, hem d’anar enfortint el sentiment de pertinença.\n2. Puigdemont no ha d’arriscar-se i venir. No hauria de tornar si el resultat és anar a la presó. Exercir des de Brussel·les, a través de les tecnologies, no és una cosa impossible. Podria ser una idea pionera. No veig que sigui un impediment si no hi ha algú que vol que ho sigui.\nJOAQUIN URÍAS, professor de Dret Constitucional i exlletrat del Tribunal Constitucional\n“El més pràctic és buscar un altre candidat”\n1. El problema de la legitimitat del Govern i la intervenció de l’Estat es resoldrà en els pròxims mesos. Ara bé, el conflicte social no desapareixerà: la demanda d’obtenir més autogovern seguirà existint, i l’Estat no farà cap procés de reforma constitucional per satisfer aquesta demanda. Cs estarà en un segon pla a l’espera que els independentistes cometin algun error.\n2. El govern espanyol no permetrà que Puigdemont sigui investit de cap manera. I si ho fos, no deixaria que arribés a prendre possessió, segurament amb un recurs al Tribunal Constitucional. Si jo fos l’advocat dels sobiranistes, els diria que el més pràctic és que busquin un altre candidat. Que esperin que el TC impugni la investidura de Puigdemont, i en dos mesos presentin un altre candidat. Qualsevol altra opció porta al bloqueig.\n“L’anomalia de ser a l’exili no és culpa seva”\n1. Veig el futur amb grans desitjos però també amb dosis elevades de realitat. El país anirà fent, desanimat i a l’espera que es recuperi la democràcia a Espanya. No entenc com un partit amb quatre escons vol i creu que pot imposar-se des d’Espanya sobre la majoria del país. Sense una reconciliació factible i amb la restricció econòmica des del juliol, és impossible ser optimista.\n2. L’anomalia de tenir un president a l’exili no és culpa seva, però crec que, per treure’ns de sobre el 155, Puigdemont farà un pas al costat tard o d’hora. No seran els més de dos milions de votants els que faran un pas enrere. També és veritat que qui vol ser president de tots els catalans i tots els espanyols no pot menystenir la voluntat democràtica d’un poble. Les nostres penúries seran també la llavor de la seva ruïna.\nJAVIER PÉREZ ROYO, catedràtic de Dret Constitucional a la Universitat de Sevilla\n“L’única possibilitat de ser president és tornant i sent detingut”\n1. És impossible plantejar escenaris d’aquí un any si no hem passat la pantalla de la investidura. Tot dependrà del que vulguin fer els independentistes i fins on volen portar el desafiament a l’Estat. Hi ha tres opcions: investir Carles Puigdemont i que l’empresonin, investir una altra persona o noves eleccions. La primera i la tercera opció són terribles per a Catalunya. Mariano Rajoy no té res més a fer que marxar. Amb la seva conducta s’ha convertit en un obstacle insalvable, ha quedat políticament inhabilitat per enfrontar-se al problema.\n2.Puigdemont no pot ser investit telemàticament, ni mitjançant una altra persona que faci un discurs d’investidura. La condició de candidat no es pot delegar. L’única possibilitat que té de ser president és tornant, sent detingut, anant al debat d’investidura i quedant a disposició del jutge. La imatge d’un president empresonat seria molt negativa per a Espanya i Europa no podria quedar-se indiferent, però hi ha d’estar disposat, i això no desencallaria el conflicte a Catalunya.\nJORDI AMAT, escriptor\n“Puigdemont dificulta l’ideal de la independència”\n1. La recuperació de l’autogovern és una condició necessària per engegar una nova etapa política. Les forces independentistes han d’actuar amb una doble intel·ligència: primer, per recuperar les institucions abandonant la via unilateral i, després, per entendre que la situació ja no passa per eixamplar la base social amb la mobilització, sinó amb un bon govern.\n2. Crec que és altament improbable amb Carles Puigdemont al capdavant. Entrar en l’atzucac de Puigdemont sí o sí és un problema. La independència és un ideal que la majoria ha de defensar, però hi ha situacions que l’obstaculitzen, i Puigdemont ara dificulta l’ideal d’independència. Ara bé, per al projecte independentista és veritat que el president té un valor molt gran i és fàcil parlar quan no et trobes en una situació com la seva.\n“Només hi ha dos camins: acatament o desobediència”\n1. M’agradaria que es recuperés l’esperit de l’1 d’octubre i la desobediència que es va imposar mitjançant la mobilització popular. Que hi hagués passos efectius per fer efectiva la República. Ara bé, com crec que ens trobarem? En un escenari diferent, perquè JxCat i ERC han evidenciat la voluntat de retornar a la gestió autonomista. Amb el 155 i la pròrroga dels pressupostos estatals, que són gairebé 800 milions d’euros menys, trobarem una autonomia buida de sobirania i que administrarà la pobresa per a la classe treballadora. Només hi ha dos camins: desobediència de la llei espanyola i recuperació de la República o acatament.\n2. Per desgràcia es torna a parlar del qui i no sobre què s’ha de fer. Per a mi, la pregunta és si Carles Puigdemont retornarà als valors del referèndum de l’1-O i farà passos cap a la independència o no.\n“El jutge Llarena vol decidir qui és o no conseller”\n1. És probable que les finances de la Generalitat continuïn intervingudes. Crec que el 155 no s’ha notat de manera marcada perquè ha sigut una imposició més retòrica que no pas pràctica. Soc optimista: la taxa de creixement de l’economia catalana no s’ha vist gaire afectada i els fenòmens extraordinaris s’han acabat. Ara bé, no podem predir quin efecte tindrà aquesta situació d’aquí vint anys.\n2. La situació és convulsa per motius polítics. La incertesa política i econòmica no la produeix la investidura, sinó el fet que el jutge Llarena vol decidir qui és conseller i qui no. Però, en un sistema democràtic, qui reuneix una majoria és investit i, en conseqüència, arriba l’estabilitat.\nMARIA SISTERNAS, arquitecta i consultora\n“Els sobiranistes han de treballar per ampliar majories”\n1.Serà difícil arribar a acords a la Generalitat, i per això les diputacions i els municipis seran claus per recuperar competències. Al Parlament, els independentistes hauran de treballar per ampliar la majoria i els constitucionalistes tenen el repte d’explicar com pretenen reformar l’Estat. Cal que el govern espanyol reconegui el resultat del 21-D, i el PSOE i Podem han de pressionar en aquest sentit.\n2.El més desitjable és que s’investeixi Carles Puigdemont, per això hem fet eleccions. Els partits independentistes són majoritaris, i l’Estat ho ha de reconèixer. S’hi posarà molt en contra, però caldrà astúcia. Es pot sobrepassar el bloqueig institucional amb una base popular que reconegui aquest lideratge.\n“S’ha de governar dins la legalitat i pactar amb Madrid”\n1. El pròxim Govern ha de tenir un programa que gestioni les prioritats de la ciutadania, com l’atur i les necessitats socials que han sigut descuidades. S’ha d’entendre amb el govern de Madrid i no estar tot el dia a punt de brega. S’ha de governar dins la legalitat i construir un acord amb el govern espanyol per arreglar el que no va bé, sense parlar d’independència. No és una humiliació, té lògica fer-ho. Si ara es comença a parlar de República s’haurà arribat al final del trajecte, perquè tant el govern espanyol com el Tribunal Constitucional diran que no es pot fer. El primer que hauria de fer el nou Govern és anar a Madrid i començar a negociar un acord. Es pot recuperar l’Estatut o fer un pacte en què les competències exclusives de la Generalitat ho fossin de veritat, un millor finançament i potser el reconeixement com a nació. Tot això amb un calendari sense terminis. Només per començar a parlar. Fins ara ni uns ni altres han tingut la voluntat d’arribar a un acord en els últims anys, i menys encara des de Madrid. Pel que fa a un referèndum sobre la independència, en aquest context no recomanaria fer-lo ni que fos legal. Les majories són massa ajustades. S’hauria de fer exigint unes majories i una participació molt altes. El resultat de les eleccions del 21 de desembre indica el que es podria esperar d’un referèndum i és un resultat molt just d’una banda i l’altra. El país estaria molt dividit. La solució òptima és que no hi hagi ganes de separar-se. Faria el possible perquè això fos així.\n2. Tot això no és compatible amb Carles Puigdemont, que està reclamat per la justícia. Tampoc veig possible que pugui ser president i menys si no torna.


Sam Smith anuncia nou senzill: 'Love Me More' - Primera Fila\nAquest és el seu primer senzill després de dos anys\nFa tan sols tres dies, Sam Smith publicava un vídeo al seu compte d’Instagram cantant a l’estudi de gravació. Com a descripció només va escriure “aviat”, anunciant que d’aquí poc hi hauria novetats.\nI així ha estat. Ahir, 20 d’abril, va anunciar que el dia 28 d’aquest mateix mes estarà disponible a totes les plataformes ‘Love Me More‘. Des d’avui, ja es pot pre-guardar tant a Apple Music com a Spotify. Amb el vídeo que va compartir podem veure que segueix en el seu estil inconfusible. En aquest enregistrament només sentim la seva veu dolça acompanyada d’un piano. No sabem si la versió final tindrà més capes, però, sigui com sigui, està clar que serà molt emotiva.\nL’últim àlbum d’estudi que va publicar el cantant britànic, Love Goes, va ser el 2020. Poc després del seu llançament, però, va treure el senzill ‘The Lighthouse Keeper‘. I ara, després de dos anys de pandèmia en què s’ha pogut centrar totalment en la música, ens regala aquesta nova balada.\nCaldrà estar atents de qualsevol notícia relacionada amb el pròxim àlbum, ja que no se’n sap ni el nom ni la data de publicació.


Roque González - Viquipèdia, l'enciclopèdia lliure\nRoque González de Santa Cruz (Asunción, Paraguai, 17 de novembre de 1576 – Caaró, Brasil, 1628) va ser un missioner catòlic que morí màrtir a Sud-amèrica. El 1988 va ser canonitzat per l'església catòlica.\nsant Roc González\nQuadre del s. XVIII\nRoque González de Sant Cruz\n17 de novembre de 1576\n15 de novembre de 1628\nCor a la capella dels Santos Mártires del Colegio de Cristo Rey (Asunción)\nSacerdot catòlic, missioner i jesuïta\nHàbit jesuïta, amb un cor i una destral; amb un quadre de la Mare de Déu; amb Alfons Rodríguez i Joan del Castillo\nHavia nascut a Asunción, llavors petit poble del Paraguai, fill de Bartolomé González de Villaverde i María de Santa Cruz, que venien de les Filipines. Roque González parlava guaraní amb fluïdesa des de petit. Als 22 anys es va ordenar sacerdot i el 1609 va ingressar a la Companyia de Jesús. Va començar la seva tasca missionera, essent el primer europeu que va entrar a la regió de l'actual Rio Grande do Sul, al maig de 1626.\nVa poder establir-s'hi mercès a un pacte de confiança amb els dirigents locals, que tenien por que la seva arribara servís per a preparar el terreny a d'altres amb intencions ben diferents. Va fundar la reducció de San Ignacio Miní en 1613 i, en 1615, la d'Itapúa, avui la ciutat de Posadas (Misiones, Argentina). Després hagué de desplaçar la reducció a l'altra banda del riu, on avui hi ha la ciutat d'Encarnación (Paraguai). També fundà les reduccions de Concepción de la Sierra Candelaria (1619), Candelaria (1627), San Javier, Yapeyú (avui a Corrientes), San Nicolás i Asunción del Iyuí.\nAmb Alonso Rodríguez Olmedo va fundar la reducció de Todos los Santos de Caaró, a la riba oriental del riu Uruguai, l'1 de novembre de 1628. El cacic Nheçu, líder del poble guaraní, va oposar-s'hi a l'establiment dels europeus i va donar ordre de matar els missioners, que va ser duta a terme per Caarupé, cacic de Caaró. El 15 de novembre de 1628, mentre els missioners col·locaven la campana de l'església del nou poblat, van ser atacats pels conjurats. Van matar a cops de maça Roque González i Alonso Rodríguez, que va intentar ajudar-lo. Els seus cossos van ser cremats juntament amb les imatges sagrades i l'església. El seu cor es va conservar intacte i avui es conserva, amb l'arma que va colpejar-lo, a la capella dels Santos Mártires d'Asunción.\nRuïnes de la reducció de S. Ignacio Miní\nQuadre del s. XIX a la col·legiata de Belmonte, amb els màrtirs Roc González (dreta), Alfons Rodríguez i Joan del Castillo.\nFou beatificat per Pius XI el 28 de gener de 1934, i canonitzat pel Papa Joan Pau II el 16 de maig de 1988, amb Alonso Rodríguez Olmedo i el també missioner jesuïta Joan del Castillo, que havia mort dos dies abans en un poble proper. És el primer paraguaià canonitzat.\nA Wikimedia Commons hi ha contingut multimèdia relatiu a: Roque González\n'Os Olhos do Pe. Roque'\nObtingut de «https://ca.wikipedia.org/w/index.php?title=Roque_González&oldid=21075561»\nLast edited on 5 maig 2019, at 21:34


Sanitat notifica 38.118 nous contagis i 513 morts per coronavirus - Diari de Girona\nSanitat notifica 38.118 nous contagis i 513 morts per coronavirus\nLa incidència acumulada a Espanya en els últims 14 dies per 100.000 habitants se situa en 886\neuropa press/efe | madrid 29.01.2021 | 19:31\nUn sanitari entra a un pacient en llitera a l'Hospital de Cruces. EFE\nUn sanitari entra a un pacient en llitera a l'Hospital de Cruces.\nLes comunitats autònomes han notificat aquest divendres al Ministeri de Sanitat 38.118 nous casos de COVID-19, 15.315 d'ells diagnosticats en les últimes 24 hores. Aquestes xifres són inferiors a les del mateix dia de la setmana passada, quan es van registrar 42.885 positius.\nLa xifra total de contagis a Espanya s'eleva ja a 2.743.119 des de l'inici de la pandèmia, segons les estadístiques oficials. La incidència acumulada en els últims 14 dies per 100.000 habitants se situa en 886, enfront de 889 aquest dijous. En les passades dues setmanes s'ha registrat un total de 416.969 positius.\nDels 15.315 contagis diagnosticats aquest dijous, 981 s'han produït a Andalusia, 696 a Aragó, 562 a Astúries, 222 a Balears, 315 a Canàries, 151 a Cantàbria, 278 a Castella-la Manxa, 2.016 a Castella i Lleó, 1.694 a Catalunya, 34 a Ceuta, 700 en Comunitat Valenciana, 582 a Extremadura, 854 a Galícia, 4.159 a Madrid, 65 a Melilla, 508 a Múrcia, 253 a Navarra, 997 a País Basc i 248 a La Rioja.\nEn l'informe d'aquest divendres s'han afegit 513 noves defuncions, en comparació amb 515 aquest dijous i 400 el divendres passat. Fins a 58.319 persones amb prova diagnòstica positiva han mort des que el virus va arribar a Espanya, d'acord amb les dades recollides pel Ministeri. En l'última setmana han mort 1.855 persones amb diagnòstic de COVID-19 positiu confirmat a Espanya.\nEn l'última setmana han mort 1.855 persones amb diagnòstic de COVID-19 positiu confirmat a Espanya: 284 a Andalusia, 83 a Aragó, 60 a Astúries, 15 a Balears, 27 a Canàries, 16 a Cantàbria, 99 a Castella-la Manxa, 125 a Castella i Lleó, 77 a Catalunya, quatre a Ceuta, 491 en Comunitat Valenciana, 123 a Extremadura, 139 a Galícia, 69 a Madrid, dues a Melilla, 134 a Múrcia, 29 a Navarra, 59 a País Basc i 19 a La Rioja.\nAixí mateix, els ingressos hospitalaris es frenen lleugerament després d'un gran avanç en aquesta tercera onada de la pandèmia. Actualment, hi ha 30.804 pacients ingressats per COVID-19 en tota Espanya (30.726 aquest dijous) i 4.723 en UCI (4.608 aquest dijous). En les últimes 24 hores, s'han produït 3.413 ingressos (3.506 aquest dijous) i 3.300 altes (3.409 aquest dijous). La taxa d'ocupació de llits ocupats per coronavirus se situa en el 24,00 per cent (24,00% aquest dijous) i en les UCI en el 43,95 per cent (42,84% aquest dijous).\nEn els passats set dies, fins a 7.928 persones han precisat d'hospitalització a Espanya per COVID-19 (250.628 des que el virus va arribar a Espanya): 1.318 a Andalusia, 440 a Aragó, 391 a Astúries, 131 a Balears, 144 a Canàries, 133 a Cantàbria, 230 a Castella-la Manxa, 818 a Castella i Lleó, 346 a Catalunya, 15 a Ceuta, 1.513 en Comunitat Valenciana, 349 a Extremadura, 875 a Galícia, 323 a Madrid, 30 a Melilla, 624 a Múrcia, 93 a Navarra, 24 a País Basc i 131 a La Rioja.\nAixí mateix, s'han registrat 611 ingressos en unitats de vigilància intensiva (UCI) en l'última setmana (21.570 en el que portem de pandèmia): 88 a Andalusia, 25 a Aragó, 28 a Astúries, 23 a Balears, 10 a Canàries, 27 a Cantàbria, 31 a Castella-la Manxa, 37 a Castella i Lleó, 28 a Catalunya, dos a Ceuta, 53 en Comunitat Valenciana, 29 a Extremadura, 125 a Galícia, 15 a Madrid, sis a Melilla, 46 a Múrcia, 15 a Navarra, un a País Basc i 22 a La Rioja.\nD'altra banda, el nombre de persones que han rebut les dues injeccions necessàries per a desenvolupar immunitat contra la covid-19 ha superat aquest divendres el quart de milió, en concret, 251.866, la qual cosa suposa 59.107 ciutadans més que ahir.\nA més, el ritme de vacunació s'ha duplicat en 24 hores, passant de 39.157 noves dosis administrades aesaquestte dijous a les 78.571 d'aquest divendres, amb una xifra total d'injeccions d'1.474.189, el 83,3% de les 1.769.055 lliurades les comunitats autònomes.


Els resultats han sigut especialment bons a l’àrea metropolitana de Barcelona on Esquerra Republicana s’ha situat com a segona força política passant de 171 regidors a 405. Així mateix, ERC ha recuperat la representació a les quatre capitals de demarcació, i irromp amb força a ciutats importants com Manresa, Vic o Amposta. D’aquesta manera, s’ha vist com l’independentisme ha entrat amb força en llocs on a priori era complicat.\nMés enllà d’això, aquestes eleccions també s’ha vist reforçat l’independentisme, aconseguint els millors resultats fins ara i passant d’un 37% de vot sumant CiU, ERC i CUP el 2011 a un 45% el 2015. Més enllà de l’augment de la independència, també s’ha vist clarament una tendència a l’esquerra i l’alternança política, ja que les formacions d’esquerres i regeneracionistes s’han vist clarament reforçades.\nAl conjunt dels Països Catalans també hem pogut veure com al País Valencià i a les Illes avança l’opció de canvi, i serà possible construir majories alternatives per enderrocar els governs del PP que han destrossat el país. Així mateix, també són rellevants les victòries a nivell municipal de les candidatures participades per Esquerra Republicana a Ciutadella, Bunyola o Manacor, la ciutat més gran dels Països Catalans on hem guanyat.\nLes JERC també ens felicitem per la feina feta per la militància de l’organització arreu del país, una implicació del jovent que ha estat cabdal per a aconseguir totes aquestes fites. D’aquesta manera també celebrem de manera especial els 269 regidors joves que van sortir escollits el passat diumenge, dels quals 28 són militants de les JERC.\nEl jovent independentista ens emplacem a que aquesta victòria de les esquerres i l’independentisme es repeteixi de manera clara el pròxim 27 de setembre, i puguem avançar cap a la independència nacional fent un país nou, net, just i diferent!\nEls candidats i candidates de les JERC a les eleccions municipals 2015\nURL CURTA: http://www.jerc.cat/url/182501


Presentació del llibre “Flora Vascular del delta del Llobregat”\nEl dimecres 23 de novembre es presenta al Cèntric Espai Cultural el llibre “Flora Vascular del delta del Llobregat” en el que es recull informació de més de mil cent espècies de plantes de la plana deltaica.\nEl voltor negre visita el Delta\nEl 9 de novembre un jove voltor negre en dispersió, procedent del Prepirineu, va fer escala a la platja de ca l’Arana, al delta del Llobregat, abans d’anar-se cap a Menorca.\nAlliberament de tortugues de rierol als Espais Naturals del Riu\nAquest dilluns s’han alliberat 26 exemplars de tortuga de rierol (Mauremys leprosa) a l’estany de cal Tet, en el marc del projecte de conservació d’aquesta espècie que impulsen el Consorci dels espais naturals del delta del Llobregat i el ZOO de Barcelona.\nMirador de l'Illa obert amb informador turístic\nDel 2 d'octubre al 18 de desembre, els diumenges i festius, el mirador de l'Estany de la Illa es torna a obrir al públic\nBEST repeteix jornada de voluntariat corporatiu al delta del Llobregat\nDotze treballadors i treballadores de l’empresa BEST (Barcelona Europe South Terminal) ubicada al Port de Barcelona participen en una jornada de voluntariat corporatiu dedicant el matí a plantar planta aquàtica i arbres a l’estany de l’Illa.\n146 parelles de Gavina Corsa nidifiquen a l’Illa del Molí, al delta del Llobregat\nAquest any 2016 han nidificat 146 parelles de gavina corsa al delta del Llobregat, traient més de 50 pollets. La Gavina corsa és una espècie endèmica de la Mediterrània, i escassa, ja que cria en llocs molt localitzats. Segons el Consorci del delta del Llobregat, els esforços dedicats per a aconseguir la màxima tranquil·litat a l’illa del Molí és el que més ha contribuït a la mantenir la nidificació d’aquesta espècie al delta del Llobregat.\nEl pont de la desembocadura del Remolar, tancat per protegir la nidificació\nLa mesura, necessària per permetre la imprescindible tranquilitat de les aus a la platja, s'aplica fins el 31 de juliol\nS’instal·len pastors elèctrics a les illes dels espais protegits per preservar les colònies d’aus\nAbans de la temporada de cria de l’avifauna s’han col·locat diversos fils electrificats a algunes de les illes dels espais naturals protegits per preservar els nius de les aus nidificants dels atacs dels porcs senglars.


Lloret presentarà el pròxim dijous l'estudi sobre la mobilitat a la C-32 - Diari de Girona\nLloret presentarà el pròxim dijous l'estudi sobre la mobilitat a la C-32\nL'Ajuntament de Lloret presentarà el pròxim dia 29 els resultats de l'estudi sobre la prolongació de la C-32, va informar el consistori.\nEl presentaran els tècnics de l'empresa MCrit, que han fet l'estudi en base a valors com l'anàlisi de les dades de trànsit o una estimació del trànsit captable. S'ha fet a través de 4.000 enquestes origen-destinació a la GI-682 i C-32 en els dos períodes de l'any i amb una anàlisi de la capacitat del tram.\nEl consistori va encarregar el segon estudi, fet a l'agost, en considerar que el primer fet al març de 2014 no era prou representatiu, atès el caràcter estacional de Lloret i no oferia una radiografia real dels problemes de mobilitat. La plataforma Aturem la C-32 també va presentar un estudi al setembre que conclou que només un 14,41% dels vehicles que accedeixen a Lloret ara usarien l'autopista.


Quint Labiè (general) - Viquipèdia, l'enciclopèdia lliure\nQuint Labiè (general)\nQuint Labiè (en llatí Quintus Labienus) (m. 39 aC) va ser un general romà republicà, més tard al servei de Pàrtia.\nEra fill de Tit Labiè, tribú de la plebs i antic general de Juli Cèsar. Com el seu pare, durant la guerra civil, era membre de la facció republicana, a la qual es va unir obertament a la mort de Cèsar (44 aC). Els dirigents republicans el van enviar a Pàrtia per demanar ajut al rei Orodes II de Pàrtia contra els seguidors de Cèsar. Va romandre molt de temps a la cort del rei part, però no va obtenir cap resposta concreta, i quan va saber el resultat advers de la batalla de Filipos (42 aC), tement per la seva vida si tornava a Roma, va decidir quedar-se a Pàrtia.\nDels triumvirs, mentrestant, Octavi estava ocupat en la guerra contra Sext Pompeu i Marc Antoni, que es va fer càrrec del govern de l'Orient, el governava des d'Egipte, on vivia al costat de Cleòpatra. Labiè va aconseguir llavors convèncer el rei part d'aprofitar l'oportunitat per envair les províncies romanes de l'Àsia i el rei va confiar al seu fill Pacoros i al mateix Labiè un exèrcit poderós que va envair Síria (40 aC). L'exèrcit va ser aturat davant dels murs d'Apamea, però com que moltes guarnicions eren formades per antics soldats de Brut i Cassi, que s'havien unit als triumvirs després de la derrota republicana, la realitat va ser que els parts gairebé no van trobar resistència i molts soldats es van unir a Labiè. El governador, Decidi Saxa, va seguir lleial als triumvirs, però va ser derrotat en batalla i Antioquia i Apamea van caure en mans dels parts.\nEls parts van sotmetre Síria completament i van avançar cap a Palestina cridats per una facció jueva, mentre Labiè entrava a Àsia Menor perseguint Saxa, al qual va capturar i matar a Cilícia. Les ciutats se li van sotmetre sense lluita, excepte Alabanda, Milasa i Estratonicea. Les dues primeres les va ocupar per assalt, però la darrera va resistir. Llavors, segons les monedes, Labiè va prendre el títol d'"emperador dels parts" (les monedes tenien a l'anvers el rostre de Labiè i la llegenda Q[uintus] LABIENVS PARTHICVS IMP[erator] i al revers un cavall, en referència a la cavalleria dels parts), mentre Hibrees, el defensor de Milasa, es va fer dir irònicament "emperador dels caris".\nEl 39 aC Marc Antoni va enviar un exèrcit a l'Àsia Menor sota el comandament de Publi Ventidi Bas, amb el càrrec de legat. Ventidi va arribar a prop de les forces de Labiè abans que aquest en tingués notícia ni que pogués comptar amb els seus aliats parts. En aquesta situació, Labiè va decidir retirar-se a Síria i reunir-se amb Pacoros, però Ventidi li va barrar el pas a les muntanyes del Taure. Aquí van quedar tots dos aturats: Ventidi esperant reforços i Labiè esperant l'exèrcit part.\nEls parts que van anar en el seu ajut van ser rebutjats per les forces de Ventidi i llavors els soldats de Labiè es van dispersar. El mateix Labiè, disfressat, va fugir cap a Cilícia, on va estar amagat durant un temps, fins que, finalment, va ser descobert per Demetri, un llibert d'Octavi, i assassinat.\n↑ Ernest Babelon, Description historique et chronologique des monnaies de la République romaine, vulgairement appelées monnaies consulaires, 2 vols., París-Londres, Rollin et Feuardent, 1885-1886 [reimpr. Bolonya, Arnaldo Forni, 1963], vol. 1, Atia 2-3.\nObtingut de «https://ca.wikipedia.org/w/index.php?title=Quint_Labiè_(general)&oldid=28084829»


La Casa de Cultura acull l’espectacle “La magia de la lectura” per a celebrar el Dia Internacional de les Biblioteques amb els centres educatius – Ajuntament de Burjassot\nLa Casa de Cultura acull l’espectacle “La magia de la lectura” per a celebrar el Dia Internacional de les Biblioteques amb els centres educatius\n23 octubre 2019|Burjassot\nAquest dijous, 24 d’octubre, se celebra el Dia Internacional de les Biblioteques, una data molt important per a l’equip de Biblioteques Municipals de Burjassot que, dins de les seues activitats gratuïtes d’animació lectora, han programat un nou esdeveniment per a commemorar tan destacada data.\nEn aquesta ocasió, l’activitat, que es desenvoluparà el propi dia 24 a la Casa de Cultura, es realitzarà amb la companyia de diferents centres educatius del municipi que han volgut que el seu alumnat conega també de primera mà el gran treball que realitzen les biblioteques. I, ho faran, gaudint de l’espectacle “La magia de la lectura”, de Luigi Ludos, el personatge màgic de Luis Granados Candelas. Un xou en el qual tota la màgia que succeeix, ix de capítols de llibres clàssics com Pinotxo o Alicia al País de les Meravelles, llibres infantils i novel·les molt conegudes per tots. Un espectacle didàctic amb molta màgia.\nA aquesta cita, que tindrà un passe a les 9.45 i un altre a les 11.00 hores, acudiran els CEIP Fernando de los Ríos, Miguel Bordonau, Los Silos, Mare de Déu dels Desemparats i Sant Joan de Ribera i els Col·legis La Fontaine, La Natovitat i Joan XXIII.\nEl Dia Internacional de les Biblioteques és una iniciativa posada en marxa en 1997 per l’Associació Espanyola d’Amics del Llibre Infantil i Juvenil, en col·laboració amb el Ministeri d’Educació, Cultura i Esport. La seua celebració anual té com a objectiu conscienciar al conjunt de la societat “de la importància de la biblioteca com a lloc de trobada dels lectors de totes les edats amb la cultura, i com un instrument de millora de la formació i la convivència humana“.\nL’activitat, que compta amb el suport de la regidoria de Cultura, dirigida per Javier Naharros, s’emmarca dins de les activitats d’animació lectora de les Biblioteques Municipals.\ncol·legis, biblioteca, biblioteca infantil, lectura, hàbit lector


La CUP no descarta entrar al govern de l’Ajuntament de Tarragona després de la investidura de Ricomà (ERC)\nLa cap de llista de la CUP de Tarragona, Laia Estrada, després del darrer plenari d'aquest mandat ELOI TOST / ACN\nDimecres, 12 Juny 2019 11:40\nLa CUP de Tarragona no tanca la porta entrar en un govern municipal encapçalat per Pau Ricomà (ERC) després de la investidura. Així ho ha afirmat aquest dimecres la cap de llista dels cupaires, Laia Estrada, després del darrer plenari de la legislatura. Per la CUP el principal és “desenvolupar aquell paper que sigui de més utilitat perquè a Tarragona hi hagi un canvi en profunditat”. La formació valorarà, a partir de negociacions amb els partits i amb assemblees amb la militància, si ho poden impulsar amb més força des de l’executiu o des de l’oposició.\nDe fet, aquest dimecres es reuniran amb els republicans per rebre una confirmació que ERC accepta els cinc punts que els cupaires van posar per facilitar la investidura. Un fet que, per Estrada, no ha de ser cap problema.


El calendari més imprescindible del Taller Coloma fa deu anys - Regió7 :: El Diari de la Catalunya Central\nEl calendari més imprescindible del Taller Coloma fa deu anys\nLes 12 pàgines en color de la publicació anual serveixen per aplaudir tots aquells col·lectius berguedans que han lluitat a primera línia per superar la pandèmia del coronavirus\noriol trasserra 29.11.2020 | 23:17\nCossos de seguretat | Josep Xoy\nCossos de seguretat |\nSolidaritat. El tradicional calendari del centre de treball berguedà arriba a la seva desena edició en un any marcat per la pandèmia de la covid-19. Per aquest motiu, la publicació és més especial que mai i ha centrat les seves imatges a homenatjar els col·lectius essencials amb detalls que denoten celebració. L'empresa Bergadana ha patrocinat la producció dels 1.200 exemplars, que ja es poden trobar a la venda per cinc euros\n«Imprescindibles». Aquest és el lema del calendari del Taller Coloma 2021. La publicació del centre especial de treball berguedà celebra enguany la seva desena edició i fa un homenatge als serveis essencials que tant s´han esforçat durant la pandèmia del coronavirus. L´edició del 10è aniversari arriba en un any inexorablement marcat per la covid-19. I, per aquest motiu, els responsables de l´execució del calendari han decidit barrejar els dos conceptes, pandèmia i aniversari.\nEl calendari del Taller Coloma 2021 ha estat realitzat com ja és habitual amb la presència de membres del centre acompanyats de personatges rellevants de la comarca. En aquesta edició, però, s´han deixat enrere les personalitats s i s´ha decidit homenatjar els col·lectius. En concret, aquells que han estat bàsics per intentar superar la pandèmia del coronavirus.\nErmínia Altarriba, dissenyadora del calendari, ha explicat a Regió7 que «la idea general del calendari és que hi ha uns personatges triats en funció de la seva professió o que tenen relació amb la comarca. Aquest any el fet diferencial és que no són personatges concrets, sinó que defineixen un col·lectiu. S´ha dedicat el calendari als ´Imprescindibles´, que són la gent que hem vist que durant aquesta pandèmia s´han fet essencials».\nA diferencia dels últims anys, el calendari té les pàgines i les imatges en color. Altarriba explica que la seva execució també ha tingut una dificultat afegida per garantir el compliment de les mesures contra la covid-19. «S´han hagut de fer les fotos amb unes restriccions determinades. Normalment es feien diferents sessions, amb dotze fotògrafs que feien una sessió cadascun. Aquest any s´ha restringit a una sessió d´un dia al Taller Coloma, amb 4 fotògrafs per restringir la gent i la capacitat», explica. Els fotògrafs que han capturat les instantànies del calendari formen part de l´Agrupació Tallers d´Arts i Oficis de Berga.\nA les 12 pàgines del calendari es ret un sincer homenatge als diferents serveis que s´han considerat essencials, imprescindibles, en la lluita contra la covid-19: ramaders i productors, Protecció Civil, SEM, cossos de seguretat, mitjans de comunicació, personal de neteja dels centres sanitaris, personal de les residències d´avis, el servei del porta a porta al Berguedà, personal farmacèutic, personal assistencial de les llars residències, personal mèdic i d´infermeria i, finalment, transportistes i botiguers. Ermínia Altarriba exposa que «és un any especial per molts motius i no podíem obviar la pandèmia. La primera idea quan en vam parlar l´any passat era fer-lo especial perquè era el desè. Però al final ho ha estat doblement, per la celebració de l´aniversari i per la covid-19».\nI l´aniversari també és present a les imatges del calendari. La mateixa Ermínia Altarriba, dissenyadora, s´ha encarregat d´il·lustrar les fotografies amb detalls festius que denoten celebració. «Després del treball fotogràfic, jo, com a dissenyadora, he afegit unes il·lustracions per fer veure aquest plus de festa, d´aniversari o de celebració. Es va triar una sèrie d´ítems que van relacionats amb la festa, com poden ser regals, gominoles, castells de focs, bengales, pastissos...», explica.\nPer primer cop en deu anys, el calendari del Taller Coloma ha estat patrocinat per una empresa. Bergadana (Transforma 21 SL) ha assumit la totalitat del cost d´impressió dels 1.200 exemplars que s´han produït. D´aquesta manera, els beneficis de la recaptació seran absolutament nets per al centre d´educació especial, que espera obtenir una xifra al voltant dels 5.000 euros. Els calendaris ja es poden trobar als punts de venda habituals de tota la comarca i tenen un preu de cinc euros.\nL´Associació Pro Disminuïts Psíquics del Berguedà ha volgut agrair la col·laboració de totes aquelles persones que al llarg d´aquests deu anys han ajudat a fer possible el calendari. «Durant aquesta dècada s´han presentat moltes fotos i hi ha hagut molta participació de persones que es dediquen a la fotografia, a la interpretació i a altres àmbits. A totes aquestes persones, que hi han participat de manera altruista, els agraïm la seva col·laboració i la il·lusió i motivació que ens han mostrat sempre», diu l´entitat.\nAssistència impulsa l'accessibilitat i sistemes nous de relació amb els assegurats.


Tania Lobato escriu un llibre sobre Bòsnia | Blanquerna PostBlanquerna Post\nSegueix-nos!0Likes5.3kFollowers0Views0FollowersVideo\tM’AGRADA!\tTania Lobato escriu llibre sobre els nens refugiats de Bòsnia\nmarç 7, 2014 - Alumni, Carousel, General, Màsters i Postgraus\n- Tagged: Alumni, Llibre, Màster, Periodisme, Periodisme Avançat, Sandra Balsells, Tania Lobato\tDisponible en castellano\nImatge cedida per Tania Lobato | Blanquerna Post\nMaja Golo Andrić, Amela Voloder, Damir Bukvarević, Jasmin y Amela Adilović, Almir Kasumagić, Amela Barleci, Vlado Arapović, Davor Krautblatt i Mišo Bugarski són algunes persones que durant la guerra i la postguerra dels Balcans van fugir del seu país, Bòsnia, i van ser acollides a Espanya.\nAquí l'entrevista a @elsmatins de @tlobato83 i Miso Bugarski, autora i refugiat protagonista de "los niños de Bosnia" http://t.co/mxDj7NoPAQ\n— Edicions Els Llums (@ElsLlums) January 15, 2014\nAra, les seves vivències han estat recollides al llibre Los niños de Bosnia, escrit per Tania Lobato, ex alumna del màster en Periodisme Avançat. Reporterisme (2010).\nL’aventura de la Tania va començar durant la llicenciatura, on va fer un treball sobre els Balcans. “Però em vaig endinsar de debò en el tema quan vaig haver de fer el treball final del màster”, explica la Tania des de Madrid.\nLobato comenta que el seu amic David Meseguer (alumni del màster en Periodisme Avançat. Reporterisme, 2010), “coneixia bosnians i em va presentar i facilitar el contacte d’alguns dels testimonis”. Altres els va conèixer per algunes associacions i, fins i tot, pels testimonis. “una vegada ets dins, no costa massa tirar del fil”, assegura la Tania, que també comenta que al principi els testimonis acostumaven a dir que només tenien una hora per parlar amb ella. “Després acabàvem parlant tota la tarda sencera”, afegeix.\nPer què vas començar a investigar aquest tema?És una cosa que va impactar als de la meva generació. Quan va començar jo tenia 8 anys i no sabia què era una guerra, però quan va acabar ja era més conscient i, com a tot arreu es parlava del que havia passat als Balcans, era fàcil conèixer el tema. A més a més, durant aquesta època la meva mare va ser voluntària de la Creu Roja a Madrid, ajudant les famílies que arribaven des de Sarajevo i altres punts dels Balcans per aconseguir-los un allotjament i, per tant, també era quelcom que, en certa manera em tocava de ben a prop.\nVa ser fàcil recollir tota la informació?Com ja havia treballat el tema durant la llicenciatura em va ser fàcil tirar de bibliografies de llibres que havia llegit i d’hemeroteques de diaris com El País, La Vanguardia o Diari de Girona. La premsa del moment ajuda molt i és fàcil trobar coses sobre els Balcans.\nQuè és el que més et va agradar del màster en Periodisme Avançat. Reporterisme?Una de les coses que més em van agradar van ser les classes de fotografia amb la Sandra Balsells, vaig aprendre molt durant la seva assignatura. A més a més, ella té molt coneixement sobre Bòsnia i els Balcans i va escriure el pròleg del llibre, em va donar directrius per encarar el reportatge i va revisat el text abans no el publiquessin.\nRelated Posts\tjuliol 20 15 D’intercanvi a l’U...\t«Relat de la meva experiència uruguaiana» Un estudiant de Periodisme, ens ex...\tjuny 16 15 Storify de l’act...\t[View the story “Acte de graduació de la XVIII promoció de Blanquerna FC...\tabril 21 15 Haikurts\tEl Fede i el Jona, dos dels tres creadors del Festival. “Les fronteres on ...\tabril 20 15 Albert Sáez\t“El periodisme després de Twitter”… segons Albert Sáez Albert S�...


Aperitiu saborós i sa: Fruites dessecades: petites de mida però grans en nutrients [Pàg. 1 de 2] | Revista | EROSKI CONSUMER\nNo són llaminadures, però tampoc fruites a l'ús. Tanmateix, les fruites dessecades constitueixen el substitut perfecte i el complement -segons els hàbits alimentaris - de les dues. Les fruites dessecades es poden prendre com un mos sa i saborós per menjar entre hores, en esmorzars i berenars, i també per barrejar-se amb altres ingredients en receptes variades . Ara bé, no sempre se'n consumeixen perquè se'ls atribueixen moltes calories i s'associen a un guany de pes. Diversos estudis, com els elaborats per la Fundació Internacional de la Fruita Seca i Dessecada, han mesurat l'efecte que tenen en la sacietat, la glucosa, el pes i els nivells d'hormones en comparació amb altres productes que es prenen com a aperitiu (galetes baixes en greix, pa blanc...). En tots els supòsits, les calories van ser les mateixes, igual que el contingut en carbohidrats, greixos i proteïnes, encara que diferia la quantitat de fibra i sucres.\nEls resultats tenen una conclusió clara: les fruites dessecades es proposen com a aperitius saludables.\nEl seu consum com a berenar redueix més la gana que altres menjars (com les galetes o el pa).\nS'evidencia una millor regulació de la glucèmia i de les hormones que controlen la gana i la sacietat.\nLa seva ingesta no altera l'energia total consumida al llarg del dia, raó per la qual el seu consum raonable no afecta el pes corporal.\nPerfeccionen la qualitat de la dieta perquè proporcionen més fibra i nutrients reguladors (potassi, magnesi, ferro, calci, riboflavina, niacina, vitamina A, E) i menys greixos i colesterol.\nPer a tenir-ho en compte\nLes fruites dessecades, pel fet de ser un concentrat de sucres, poden resultar una mica indigestes i flatulentes, raó de més per a un consum moderat en tots els casos, i en particular si es té l'estómac delicat. Ben remullades i cuites en compota s'assenten millor. Així mateix, el seu consum habitual pot afavorir l'aparició de càries dental. Per la seva consistència enganxosa, s'adhereixen a la dentadura, per això és recomanable rentar-se bé les dents després de menjar-ne.\nD'altra banda, durant el procés de dessecació industrial d'aquestes fruites se solen utilitzar sulfits, additius conservants que eviten que es ressequin en excés. Aquests additius són els responsables de l'aparició de crisis asmàtiques en alguns individus al.lèrgics o de reaccions al.lèrgiques en persones hipersensibles. Queda l'opció de triar les fruites elaborades de la forma més natural.\nAnar a la següent pàgina: Deu raons per a menjar fruites seques >>


Pasta de full, salmó i xampinyons - Bonpreu\nPasta de full, salmó i xampinyons\n4 lloms de salmó fresc nets d'espines\nPer al farcit: pica la ceba petita i sofregeix-la en una paella amb l'oli. Quan s'enrosseixi, afegeix-hi els xampinyons nets i laminats. Quan siguin cuits, incorpora-hi la nata, remena-ho i deixa-ho refredar.\nEstén les làmines de pasta de full i divideix-les en dues parts. Damunt de cada part, posa-hi un llom de salmó, salpebrat, i al damunt reparteix-hi el farcit. Tanca la pasta de full com si es tractés d'un paquet, pinta-la amb el rovell d'ou i forneja-la a 200 ºC, 15-20 min.


Tan sols el 54% dels espanyols estan satisfets amb la seva feina | UGT Catalunya\nTan sols el 54% dels espanyols estan satisfets amb la seva feina\nEls espanyols s'han convertit en treballadors poc satisfets amb les seves condicions laborals. Únicament un 54% mostra satisfacció amb la seva feina, de manera que Espanya se situa a la cua d'Europa en l'afició per la feina. Els països nòrdics tenen, en general, un grau més alt d'empleats que estan a gust en els llocs de treball que ocupen, amb Dinamarca al capdavant, ja que registra un percentatge del 69%, segons un sondeig de la consultora Kairos Future presentat ahir.\nL'estudi, que compara els països nòrdics amb els del sud d'Europa, arriba a la conclusió que els francesos tenen la pitjor percepció de les seves condicions laborals, amb només un 48% dels enquestats que diuen sentir-se'n satisfets. Els resultats confirmen la tendència apuntada per altres informes en què s'aprecia un augment de la insatisfacció laboral a Espanya.\nDesprés de Dinamarca, els europeus que menys es queixen de les seves feines són els noruecs, amb un 65% de satisfacció, els suecs (59%) i els finlandesos (56%). Amb aquests resultats, no és estrany que fins a un 41% dels espanyols manifestin la seva intenció de canviar de feina.\nCom és previsible, l'índex d'empleats que planegen una fuga a una altra empresa té una relació directa amb la satisfacció i, més concretament, amb la confiança en els caps. El 41% correspon als que tenen una mala relació amb els seus superiors. A l'altre extrem es troben els que confien en els superiors, entre els quals només un 15% volen canviar de companyia.\nEls altres factors determinants del clima laboral són el grau d'influència, de reconeixement i de compromís que té cada empleat. Els que perceben que disposen de més autonomia per organitzar les seves tasques i de més motivació tenen un índex de satisfacció del 90%, davant el 12% dels que estan més cremats.\n"La feina és alguna cosa més que tenir una funció assignada o alguna cosa per fer. La satisfacció té molt a veure amb les relacions amb els companys i els caps", va assegurar Ulf Boman, director de l'estudi. L'estructura jerarquitzada i burocratitzada d'algunes empreses és, segons el seu parer, un obstacle per a les relacions. Per exemple, a Suècia només el 47% dels empleats tenen, com a mínim, un contacte diari amb el seu supervisor, mentre que a Espanya aquesta dada manté una xifra encara alta, amb un 70%.\nSegons l'última enquesta del Centre de Condicions de Treball, que depèn del Ministeri de Treball, el 67% dels empleats van respondre que se senten recolzats pels seus companys, i el 53%, pels seus caps. Per Clotilde Nogareda, experta del Centre de Condicions del Treball a Barcelona, "el suport que reben els treballadors té molta importància a l'actuar com un factor moderador de l'estrès".\nUna de les claus per humanitzar el treball és l'horari flexible. "És molt important –va indicar Boman– que els treballadors decideixin l'hora d'entrada i de sortida, que és possible gràcies al mòbil i a internet. Aquests empleats són més feliços".\nA Espanya, el 23% dels treballadors no tenen cap opció de modificar el mètode, el ritme o les pauses, segons l'enquesta del Centre de Condicions de Treball.\nSATISFACCIÓ AMOROSA L'estudi europeu de Kairos també analitza la relació entre la vida laboral i l'amorosa. Els espanyols destaquen pel fet de ser els que es mostren més satisfets amb la seva relació de parella, amb un 64% dels enquestats, davant el 50% dels suecs.\n"La impressió és que hi ha una correlació entre la insatisfacció laboral i la satisfacció amorosa, que pot actuar com un refugi per als empleats a qui no els agraden les seves condicions de treball. S'ha de buscar la felicitat en algun lloc", va concloure el director de l'estudi.


Els Mossos van intentar dissuadir el Govern de l'1-O per por a "escalada violenta" - Empordà\nEls Mossos van intentar dissuadir el Govern de l'1-O per por a "escalada violenta"\nCastellví va avisar de "violència i va retreure al Govern que estiguessin fent declaracions públiques sobre el referèndum\nACN 07.03.2019 | 16:04\nSegueix el judici de l'1-0\nL'excap de la Guàrdia Civil a Catalunya, Ángel Gozalo, també ha desvetllat que les "armes llargues" que hi havia dins dels cotxes del 20-S eren per disparar "projectils de goma" per part de la unitat d'antidisturbis però que no portaven "munició convencional". Ha relatat que hi havia un "equip de seguretat" que donava protecció a la comitiva i que va estar custodiant els vehicles fins que "humanament va ser possible" i que llavors, per la massa de gent, el cap ordena "observar els vehicles des de dins de la conselleria". També ha reconegut que no van posar cap precinte al voltant dels vehicles, tot i que sí ho van fer en d'altres vehicles que estaven registrant altres punts el mateix dia 20 de setembre (hi va haver fins a 41 registres). A preguntes del lletrat Jordi Pina, Gozalo ha negat rotundament l'ús de gas pebre però sí ha dit que unitats espacials de control de masses van usar "esprais de defensa personal" l'1-O.\nL'excap de la Guàrdia Civil a Catalunya, Ángel Gozalo, ha assegurat davant del Tribunal Suprem que l'1-O els ciutadans concentrats davant dels col·legis "tenien ganes" al cos armat, perquè és el que va actuar com a policia judicial el 20-S i en les accions per comissar material electoral i de propaganda relacionat amb el referèndum. Durant la seva declaració com a testimoni, ha assegurat que en molts col·legis on van actuar es van "veure obligats" a actuar amb contundència per l'actitud "virulenta" dels concentrats. També ha acusat els CDR d'utilitzar un "llenguatge prebèl·lic" quan feien crides a "defensar les urnes, la república o el referèndum". Sobre els Mossos, ha insistit en "inacció" i "passivitat" i ha assegurat que l'1-O anaven vestits de carrers i sense elements de protecció propis dels antidisturbis.


La mosca dels estables, també coneguda com a mosca camaleó o mosca picadora (Stomoxys calcitrans) és un dípter de la família muscidae. Aquesta mosca, d'aspecte molt semblant a la mosca comuna, és present arreu del món i es troba principalment, i en gran nombre, als estables de vaques. Hom la considera una plaga perquè s'alimenta principalment de la sang de bous i vaques, de cavalls, d'ases (o puntualment, fins i tot dels humans) i perquè pot actuar com a vector de malalties greus del bestiar, com l'anaplasmosi o la febre aftosa. El seu nom específic, calcitrans, fa referència a la reiteració amb la qual ataca als animals per xuclar-los la sang.\nÉs un dípter, i per tant fa una metamorfosi completa (holometàbol). La durada del cicle vital és d'entre 23 a 33 díes. És una espècie multivoltina, podent fer diverses generacions en un mateix any. Els adults viuen entre 9 i 23 dies i normalment copulen un o dos dies d'esprés d'haver assolit aquest estadi, essent característic que el mascle fecundi a diverses femelles. Les femelles poden dipositar uns 500-600 ous al llarg de la seva vida, aïllats o agrupats, amb preferència per espais on hi hagi matèria orgànica en descomposició, com fems de cavall, vaca o porc. Al cap de dos o tres dies, neixen les larves, que s'alimenten de la matèria orgànica propera a la posta. Entre 15 i 20 dies més tard, i després d'haver passat tres estadis larvaris, abandonen la matèria orgànica i van a buscar terra neta per fer la transformació a pupa. En un període de 5 o 6 dies esdevindran adults.\nObtingut de «https://ca.wikipedia.org/w/index.php?title=Mosca_dels_estables&oldid=28024970»


Soulshine Bali Bali Indonèsia - Ofertes d'hotels amb els MILLORS DESCOMPTES EN LÍNIA\nJalan Ambarawati, Ubud, Bali, Indonèsia, 80571 - Veure al mapa\nBarri Ubud Ubud Singaraja Ubud Ubud Ubud Ubud Ubud Ubud Singaraja\nPer als viatgers què vulguin captar les imatges i els sons de Bali, Soulshine Bali és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Soulshine Bali, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, magatzem d'equipatge, servei d'habitacions, transport hotel/aeroport, lloguer de cotxes.\nGaudiu de les comoditats d'alta gama com ara aire condicionat, escriptori, balcó/terrassa, llits extrallargs (> 2 metres), caixa forta a l'habitació per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Soulshine Bali és un lloc ideal d'estada pels viatgers que busquin encant, comfort i facilitat a Bali.\nTots els tipus de viatgers (41) Parelles (17) Viatgers en solitari (14) Famílies amb infants petits (2) Grups (8)


L'Informatiu - El període de preinscripció per al segon cicle d'Infantil, Primària i ESO serà del 13 al 22 de maig\nEl període de preinscripció per al segon cicle d'Infantil, Primària i ESO serà del 13 al 22 de maig\nLes preinscripcions escolars per al segon cicle d’Infantil, Primària i Secundària Obligatòria seran del 13 al 22 de maig. Per tal de reduir la presència de les famílies en els centres educatius, les sol·licituds s’hauran de presentar de forma telemàtica al portal preinscripcio.gencat.cat. Només es podran fer de forma presencial amb cita prèvia els últims 3 dies, a partir del dimarts 19. La cita prèvia es podrà demanar a les webs de cada centre i del Departament d'Educació.\nEls centres educatius hauran de penjar a internet la màxima informació del seu projecte educatiu per compensar la falta de portes obertes que no es va poder realitzar a causa de la pandèmia. Per al batxillerat, la preinscripció serà del 27 de maig al 3 de juny.\nLa conselleria ha anunciat que també elimina "la necessitat de presentar la sol·licitud i la documentació en paper al centre", i queda substituïda pel formulari telemàtic i la tramesa de la documentació necessària -escanejada o fotografiada- mitjançant un correu a la bústia electrònica oficial del centre demanat en primera opció.\nLes preinscripcions seran telemàtiques però es reservaran tres dies per fer-les presencial només en alguns casos\nA Santa Perpètua hi ha cinc escoles públiques de Primària (Els Aigüerols, La Florida, Santa Perpètua, Bernat de Mogoda, Santiga), dues concertades (l’Escola Tabor i el Col·legi Sagrada Familia), els instituts Rovira-Forns i Estela Ibèrica i l’escola Barcanova, amb ESO modificada.\nPel que fa a la preinscripció presencial, només es podran fer amb cita prèvia els últims 3 dies, a partir del dimarts 19. La cita prèvia es podrà demanar a les webs de cada centre i del Departament d'Educació. Els centres hauran estat desinfectats i condicionats prèviament i es faran servir el menor nombre d'espais possibles, amb mampares separadores, com ja s'ha fet en alguns establiments, i es dotarà de mascaretes, guants i pantalles facials el personal que hagi de fer els tràmits, com a màxim 5 persones segons ha donat a conèixer el Departament d’Educació.\nEl regidor d'Educació, Pere García, ha expressat que l'Ajuntament garantirà la desinfecció dels centres educatius en els temps de la preinscripció presencial i que treballarà amb els centres per assegurar les condicions sanitàries exigides pel Departament.\nSobre les inscripcions a les Escoles Bressol Municipal, el regidor d’educació, Pere García ha explicat que en els propers dies l’Ajuntament donarà a conèixer les dates de preinscripció i el procès però tot apunta a que serà de manera telemàtica amb dies reservats per fer-ho presencialment.\nPel que fa a la formalització de la matrícula, el centre ha de gestionar el tràmit a través de cites prèvies, utilitzant l’eina corporativa o el telèfon. També es podrà substituir la gestió presencial per a la confirmació de matrícula i l’enviament de la documentació necessària a través d’un correu electrònic a la bústia del centre. Els alumnes de 2n cicle d’educació infantil, primària i ESO podran formalitzar la matrícula del 13 al 17 de juliol. En el cas del primer cicle d’educació infantil, serà entre el 17 i el 23 de juny. Els alumnes de batxillerat podran fer la matrícula del 8 al 14 de juliol –els pendents de l'avaluació de setembre, del 7 al 10 de setembre-. Els dels cicles de grau mitjà i grau superior d’FP i d'arts plàstiques i disseny, entre l’1 i el 7 de setembre.


Notícies » Ajuntament de Lleida » La Paeria rescindirà el conveni de cessió d’ús del Camp d’Esports al Lleida Esportiu\nLa Paeria rescindirà el conveni de cessió d’ús del Camp d’Esports al Lleida Esportiu\nData de publicació: 12/1/2022\nAixí ho ha decidit avui la Comissió Informativa de les Polítiques de Gestió Cultural, d’Esport i de Joventut, per unanimitat dels grups municipals i regidors no adscrits, i la decisió serà ratificada en el pròxim ple\nL’alcalde, Miquel Pueyo, ha assegurat que la decisió es pren per raons legals i d’interès públic i pels danys a la imatge de la ciutat que ha causat la “gestió nefasta” de la directiva del club\nEs donarà un termini d’un mes al club per retornar les instal·lacions a mans municipals\nEl paer en cap, Miquel Pueyo, i el regidor d'Esports, Ignasi Amor, han explicat els acords de la comissió\nEl regidor Ignasi Amor també ha donat explicacions als mitjans sobre aquesta qüestió\nTall de veu del paer en cap, Miquel Pueyo (2 MB)\nTall de veu del paer en cap, Miquel Pueyo (2,8 MB)\nL’Ajuntament de Lleida resoldrà el conveni de col·laboració signat amb el Lleida Esportiu Terraferma Club de Futbol l’any 2017 per a la cessió de les instal·lacions del Camp d’Esports i el camp annex, per raons d’interès públic i per la impossibilitat que la Paeria contracti amb aquesta entitat per no estar al corrent de les seves obligacions tributàries, segons disposa l’article 71.1 d) de la Llei de contractes del sector públic.\nEl club disposarà d’un termini d’un mes per a retornar aquests espais de titularitat municipal, d’acord amb el que s’estableix a l’article 76.1 del Decret 336/1998, de 17 d’octubre, pel qual s’aprova el Reglament del patrimoni dels ens locals. Així s’ha acordat avui per unanimitat dels grups municipals i els regidors no adscrits presents en la Comissió Informativa de les Polítiques de Gestió Cultural, d’Esport i de Joventut, arran de l’expedient obert pels incompliments del conveni per part de l’entitat.\nEl paer en cap, Miquel Pueyo, ha anunciat aquest migdia la decisió, que “està avalada de forma contundent per l’informe jurídic del vicesecretari i per l’informe tècnic del coordinador responsable d’Esports”, i que haurà de ser ratificada pel pròxim ple municipal el 28 de gener. L’ha justificada pels danys que ha causat a la imatge de la ciutat la gestió dels dirigents del Lleida Esportiu.\n“El futbol d'elit a Lleida ha conservat malgrat les circumstàncies una afició realment molt fidel, però, lamento dir-ho, no podem dir el mateix dels qui han gestionat de manera nefasta i inacceptable aquest club que era un patrimoni i un valor a casa nostra”, ha assenyalat Pueyo, qui ha contrastat aquesta situació amb les alegries que aporten altres clubs i activitats esportives, tant pel que fa als seus resultats esportius, com “per la seva coherència, manera de fer, dignitat, implicació amb la ciutat i amb la base”.\n“Crec que arriba el moment en l'àmbit del futbol d'elit a Lleida de fer foc nou. De remar tots i totes amb ganes perquè aviat tinguem un nou club de futbol que sigui un emblema de la ciutat, que ens doni alegries i satisfaccions i ens permeti presentar-nos de forma digna en tots els àmbits. No és la Paeria qui ha d'impulsar l'aparició d'aquest club, però serem sensibles, escoltarem i ajudarem en tot el que puguem a l'aparició d'un nou club de futbol, amb il·lusió, amb valors, amb rigor i seriositat”, ha afirmat Pueyo, qui ha estat acompanyat pel regidor d'Esports, Ignasi Amor, en la seva compareixença davant dels mitjans de comunicació.\n“Ara és el moment de prendre decisions, de vegades toquen decisions dures, que exigeixen coratge i responsabilitat per tirar endavant. La ciutat no s’atura en cap sentit, malgrat les circumstàncies de qualsevol àmbit”, ha afegit Pueyo, qui ha agraït el suport i la col·laboració dels regidors i regidores de l’oposició en aquest procés, que ha permès adoptar una decisió unànime. “Aquesta és una decisió pel bé de la ciutat i és una decisió que demostra que ens els temes essencials i capitals compartim aquest profund sentit de ciutat”, ha reblat.


Detenen sis empresaris de Tarragona per estafar 100 milions a Endesa - Regió7 :: El Diari de la Catalunya Central\nagències 05.11.2020 | 23:25\nDetenen sis empresaris de Tarragona per estafar 100 milions a Endesa Regió7\nEls Mossos d'Esquadra van detenir ahir sis persones, de les empreses Messer Ibérica i Carburos Metálicos, ambdues dedicades a la producció de gasos industrials i ubicades al polígon petroquímic nord de Tarragona, segons van informar a Efe fonts pròximes al cas. Folgado és president de l'Associació Empresarial Química de Tarragona (AEQT) i va presidir des del 2013 la comissió d'energia d'aquesta organització, que representa les principals empreses del sector que operen a Tarragona. L'AEQT va informar en un comunicat que la direcció passa a ser col·legiada, en compliment dels seus estatuts, per no interrompre el funcionament de l'associació, en espera de més dades de l'operació policial. Entre els sis detinguts també hi ha Ahmed Ababou, director general de Carburos Metálicos, l'única planta de separació de gasos d'aire a Catalunya.\nCarod-Rovira explica que ha superat un càncer duodenal.\nPere Ribera continua com a president de la Cambra de la Propietat.


TOT I LA VIOLÈNCIA D’ESTAT, HEM GUANYAT. VISCA LA REPÚBLICA!\nL’1 d'octubre de 2017 ha estat un dia llarg i dur que no oblidarem, especialment els centenars de milers de persones que ens hem mobilitzat en defensa de la democràcia entorn els col·legis electorals durant tot el cap de setmana. A partir d’aquí res tornarà a ser igual.\nAquest diumenge la defensa del país i dels drets civils, polítics i socials, fins i tot dels drets humans més bàsics, s'ha fet amb una demostració exemplar i massiva de resistència pacífica i desobediència civil sense precedents coneguts. Com un sol poble hem defensat el Referèndum municipi a municipi, barri a barri, col·legi a col·legi, urna a urna. Hem fet front a una brutalitat policial absolutament salvatge, arbitrària i il·lícita. Autèntica violència d’Estat. I hem demostrat que ni tan sols per la força ens han pogut doblegar com a poble. La immensa majoria de col·legis electorals han pogut funcionar durant…\nLes Joventuts d'Esquerra Republicana lluitem per una República realment acollidora\nNO SÓN NÚMEROS, SÓN PERSONES Fa exactament dos anys, els estats de la Unió Europea es van comprometre a acollir 160.000 persones refugiades. Avui, dia 26 de setembre de 2017, ha vençut el termini i, com podíem imaginar, ha vençut amb unes dades realment negatives arreu d'Europa i dels Països Catalans. L'estat espanyol es va comprometre a acollir 17.337 persones i tan sols ha complert un 13% de l'acord. L'estat francès, per altra banda, només ha complert un 22%.\nSiguem conscients que darrere cadascun dels números, hi ha una persona que pateix. Una persona que ha hagut de marxar de casa seva perquè no podia romandre a la seva terra. Una persona que ha hagut de caminar per llocs perillosos per tal de poder travessar fronteres, que ha hagut de viure tancada en camps de concentració, que ha hagut de creuar el mar amb una barca insegura... una persona a la qual se l'ha considerat "il·legal", "no volguda" i "terrorista" quan l'única cosa que buscava era un lloc segur on viure amb tranquil·litat. L'any 2016 es va registrar…\nLes Joventuts d’Esquerra Republicana fem una crida a participar en la vaga estudiantil del 28 i 29 de setembre en defensa del referèndum i la democràcia\nDes que el Parlament de Catalunya va aprovar les lleis que emparen el referèndum d’autodeterminació convocat per a l’1 d’octubre els despropòsits de l’Estat espanyol no han deixat d’anar cada vegada a més: alcaldes citats, registres a impremtes amb guàrdia civil buscant paperetes de vot, cartells i les llistes del cens, registre de les cartes de correus, intents d’intervenció dels comptes de la Generalitat i de les competències dels mossos, milers de policies atracats al port de Barcelona i, sobretot, companys i companyes nostres detinguts senzillament per defensar la democràcia i la voluntat de tot un poble. Les Joventuts d’Esquerra Republicana, juntament…\nA tot això es van trobar una resposta pacífica i serena de la ciutadania catalana. Clavells, somriures, mobilitzacions massives i càntics en defensa de la llibertat, la democràcia i les urnes. El jovent, i tota la comunitat estudiantil, no es podia quedar al marge. La plataforma Universitats per la República va convocar una mobilització el passat divendres 22; primer a totes les facultats de les universitats de Barcelona, d’on van sortir columnes d’estudiants per anar a una concentració massiva a Plaça Universitat. Aquesta concentració va acabar amb l’ocupació - de moment, indefinida - de l’edifici històric de la UB, d’aquesta…\nDavant d’aquesta situació les Joventuts d’Esquerra Republicana fem una crida a la mobilització massiva, sense reserves i pacífica. Segons declara el portaveu nacional de les joventuts republicanes, Pau Morales, “dels carrers està naixent la República catalana, cal que persistim i continuem mobilitzats, pacíficament i democràticament. Que no hi hagi cap dubte, l’1 d’octubre votarem!”. Així mateix, les Joventuts d’Esquerra Republicana donem suport sense cap mena de fissura al govern de la Generalitat.\nVine a l’Acte Central de campanya de les JERC per l’1Oct. Som el jovent independentista, i Diem Sí, per guanyar-ho TOT!\nAquest dissabte 16 de setembre les Joventuts d’Esquerra Republicana convoquem el jovent independentista a mobilitzar-se a la Plaça de la Creu Alta de Sabadell. Des de l’àrea metropolitana de Barcelona, en una ciutat que ha estat aquests darrers dos anys avantguarda de la transformació social i de la lluita contra la corrupció al nostre país, ciutat republicana per excel·lència, les JERC celebrarem el nostre acte central de campanya per l’1 d’octubre.\nNo només estem convençuts i farem tot el possible perquè el Referèndum convocat, legal i vinculant, es pugui fer amb totes les garanties democràtiques malgrat el boicot de l’Estat, sinó que també volem propiciar que sigui el punt de partida de la República de les oportunitats. El jovent hem de tenir un paper protagonista en el procés constituent que s’obrirà si guanya el SÍ el proper 1 d’octubre, i per això és imprescindible la mobilització juvenil en aquesta campanya. És ara i és aquí el moment d’assumir el nostre paper en aquest moment que vivim com a país, de dir-hi…\nLes Joventuts d'Esquerra Republicana animem a la participació massiva aquest 11 de Setembre\nLes Joventuts d'Esquerra Republicana cridem a la mobilització de cara al proper 11 de setembre, Diada Nacional de Catalunya, per tal que sigui un èxit total de participació.\nAra tenim la oportunitat històrica de recuperar les nostres llibertats, els nostres drets i la nostra dignitat. És per això que les Joventuts d'Esquerra Republicana animem a participar de tots els actes que s'organitzaran arreu del territori, especialment al que l'ANC organitzarà a Barcelona, per garantir una mobilització multitudinària com a pas previ a una participació massiva al Referèndum d'autodeterminació del proper 1 d'octubre.\nLes Joventuts d'Esquerra Republicana animem a una participació massiva l'Onze de Setembre i l'1 d'Octubre\nLes Joventuts d'Esquerra Republicana celebren l'aprovació de la Llei del Referèndum ahir al Parlament de Catalunya i la posterior convocatòria del referèndum de l'1 d'octubre i, per aquest motiu, avui al llarg de tot el dia estaran desplegant pancartes a les vies principals del nostre país. Les pancartes llueixen eslògans animant a la ciutadania a participar i mobilitzar-se el proper 11 de setembre com a pas previ a una participació massiva al Referèndum d'autodeterminació del proper 1 d'octubre.\n“11S: Al carrer”, 1O: A les urnes” és el missatge amb el que el jovent independentista vol fomentar la participació en dos dels propers esdeveniments que resultaran transcendentals per decidir el futur polític de Catalunya, i és el missatge que la seva militància ha desplegat a vies tant importants com la C58, l'AP7, C32, C31, NII, C17,C13 fent palesa aquesta voluntat. Les pancartes s'han desplegat en les carreteres mencionades a l'alçada de les comarques del Pallars Jussà, Maresme, Baix Besós, Anoia, Vallès Oriental, Vallès Occidental, Alt Penedès, Garraf, Baix Llobregat i el Gironès. Des de les Joventuts d'Esquerra Republicana transmeten…\nDECIDIM DECIDIR! Les Joventuts d’Esquerra Republicana davant la convocatòria del Referèndum\nLes Joventuts d’Esquerra Republicana, com a organització política juvenil demòcrata i republicana, reiterem la nostra lleialtat i suport al Parlament i al Govern de la Generalitat de Catalunya. Suport redoblat quan es tracta de defensar allò que vertebra qualsevol societat democràtica: el dret a expressar-se, debatre, discutir, participar i decidir sobre el futur polític de la nostra societat.\nUn dret, el dret a vot, inalienable a la condició de ciutadà. Un dret, el dret d’autodeterminació, inalienable a la condició de poble, de subjecte polític. Avui els diputats i diputades de la majoria política sobiranista del Parlament de Catalunya, amb la Mesa al capdavant, han fet allò pel qual van ser escollits per la ciutadania. Ha prevalgut la serenitat i la determinació de fer realitat la voluntat ciutadana d’expressar-se sobre el futur polític del nostre país front a les contínues amenaces, manipulacions, ingerències i difamacions de l’aparell de l’Estat. Ha prevalgut la serenitat i la determinació malgrat el…\nEl terror no ens vencerà. Les Joventuts d'Esquerra Republicana mostrem el nostre rebuig a l'atemptat d'aquesta tarda a Barcelona\nLes Joventuts d'Esquerra Republicana volem donar el nostre escalf i condol a totes les víctimes i les persones properes a les víctimes que han patit l'atemptat d'aquesta tarda de dijous a la ciutat de Barcelona, i ens sentim propers en el seu dolor.\nVolem fer una crida a seguir en tot moment les indicacions i les informacions oficials, i a respectar escrupulosament la intimitat de les víctimes i els seus familiars, així com la feina dels cossos d'emergència. Expressem el nostre rebuig als mitjans que aprofiten el dolor per fer sensacionalisme i clamem per una ètica periodística que posi sempre per davant la transmissió a la ciutadania d'informació veraç i contrastada. Barcelona, ciutat compromesa amb els valors de progrés de la humanitat, resistent al feixisme i a l'obscurantisme, ha estat atacada pel fanatisme. No venceran, no aconseguiran dividir-nos per cap raó. Malgrat l'intent…\nOriol Junqueras: «El jovent és una de les millors esperances, tot allò que fem és per donar oportunitats a les noves generacions»\nAquesta tarda, s'ha celebrat a la plaça Major de Montblanc l'acte polític central de la vint-i-dosena edició de l'Acampada Jove. L’acte ha comptat amb el president d'Esquerra Republicana, Oriol Junqueras; el portaveu nacional de les Joventuts d’Esquerra Republicana, Pau Morales; la secretària general d’Esquerra Republicana, Marta Rovira; l'alcalde de Montblanc, Josep Andreu; i la portaveu regional del jovent republicà al Camp de Tarragona, Aina Rovira. Durant els parlaments, s’ha fet especial èmfasi en els menys de tres mesos que falten pel referèndum de l’1 d’octubre.\nEl portaveu nacional de les Joventuts d’Esquerra Republicana i director de l’Acampada Jove, Pau Morales, ha insistit que «el jovent d’aquest país anirem a votar, i ho farem per dir sí a una educació d’accés universal i en català, per un treball digne, per a un transport públic sostenible i per un habitatge assequible». Així mateix ha constatat que «l’Acampada Jove 2017 ha estat un simulacre de la societat que volem pels Països Catalans». Per la seva banda, el president d'Esquerra Republicana i vicepresident de la Generalitat de Catalunya, Oriol Junqueras, ha constatat que el propòsit de l’1 d’octubre és…


Camins Històrics d'Aigua - Saforturisme\nL'Aigua, motor de la Safor Canalització de l’aigua\nL'Aigua, motor de la Safor\nAl llarg de la història, l’aigua ha estat sempre un element cabdal com a motor de desenvolupament de la comarca. Sens dubte, l’ús agrícola i el pesquer han estat els més destacats fins no fa gaire molt. Però la potencialitat per a produir riquesa no es limita a l’agricultura de regadiu ni tampoc a la pesca. Com a font d’energia, ha permés moure molins fariners i drapers, enginys per a la molta del sucre i turbines a les fabriques de llum. En les darreres dècades, ha jugat un paper crucial per a l’atracció del turisme.\nTot això no hauria estat possible sense la domesticació de l’aigua per part de les diverses societats humanes que han ocupat aquest territori.\nA grans trets, aquesta tasca ha consistit en la conservació i la canalització de l’aigua mitjançant assuts i sèquies que la conduïen des dels diversos cursos fluvials de la comarca (el Serpis, el Vernissa i el Vaca) fins a les terres de cultiu. Igualment també ha consistit en la dessecació de les marjals existents al llarg de tota la franja litoral de la comarca. La domesticació d’aquestes aigües ha estat un procés que s’ha abastit durant segles, des d’època musulmana fins pràcticament l’actualitat.\nDescarrega tot el Estudi dels Camins Històrics D’Aigua.


SUPORT A LA LECTOESCRIPTURA: EL NADAL | RECURSOS PER A L'EDUCACIÓ ESPECIAL\n← LA DESCRIPCIÓ D’OBJECTES PAS A PAS\nUNITAT DE PROGRAMACIÓ: LA CASA →\nEDUARD CONOLLY del bloc “ES RACÓ DES PT” ha elaborat un recurs amb pictogrames per facilitar l’adquisició de la lectoescriptura amb imatges i vocabulari propi del Nadal. L’objectiu és que l’alumne identifiqui i relacioni les imatges nadalenques amb el seu corresponent nom.\nA continuació podeu veure el material elaborat per l’Eduard amb lletra de PAL però, si accediu a la seva font original us podeu descarregar el material també amb lletra lligada clicant AQUÍ.\nAprofito l’ocasió per recomanar-vos visitar el bloc de l’Eduard ja que en ell comparteix molts materials i recursos relacionats amb la diversitat i el món de l’Educació Especial. Des d’aquest humil bloc… MOLTES GRÀCIES PER COMPARTIR!\nAquest article s'ha publicat dins de Acollida, Comprensió, Escriptura, Festes, Lectura, Vocabulari i etiquetat amb lectoescriptura, Lectura, nadal, pictogrames. Afegiu a les adreces d'interès l'enllaç permanent.\n2 respostes a SUPORT A LA LECTOESCRIPTURA: EL NADAL\nJosep Vives diu:\n16 desembre 2020 a les 19:29\nOn puc aconseguir el recurs amb lletra de pal?\n24 gener 2021 a les 9:40\nel teníem penjat i compartit des del Calaméo però fa dies que aquesta plataforma va passar a ser de pagament per usuaris que es volien descarregar materials així que vam decidir passar tots els materials al Drive del bloc (hi pots accedir a la banda lateral dreta del mateix bloc).\nDe tota manera, t’enviem el material que ens demanes per correu esperant que et sigui útil.\nAra veiem que el missatge era del 16 de de desembre. Disculpa però degut a la nostra feina ens és difícil estar al dia amb els vostres comentaris i, quan podem, els anem contestant.


Taller Blockchain: Aprèn a fer un Smart Contract a partir d’un cas d’ús – Do it yourself Workshop - emagister.com\nLa tecnologia blockchain ofereix una molt interessant utilitat per a contractes intel·ligents, coneguda per la terminologia en anglès "Smart Contracts", els quals són disruptors de nous i existents models de negoci en molts sectors com cadenes de muntatge, IOT, salut, i més.\nEn aquest workshop parlarem sobre els principals desafiaments relatius a l'adopció de la tecnologia blockchain avui dia i anirem aprofundint en els contractes intel·ligents\nVeurem exemples de casos d'ús real per demostrar les potencials avantatges d'aquesta tecnologia. També construirem transaccions intel·ligents (smart transactions) per a una major seguretat i possible optimització.\nFarem servir la wallet de Ardor per ser un de les poques tecnologies que et permeten fer això de manera molt senzilla i té una estabilitat provada amb més de 5 anys de desenvolupament.\nUs recomanem portar el vostre portàtil, en aquest Meetup perquè farem exemples simples i casos d'ús mitjançant smart contracts. No cal tenir coneixements de programació previs, i si els tens perfecte.\nT’interessa assistir si tens un perfil tècnic i/o de negoci.\nImportant: T'enviarem unes instruccions a seguir abans de l'esdeveniment perquè instal·lis el programa que utilitzarem. També pots venir sense ordinador, mirar i aprendre.\n9 a 9:30h Esmorzar\n9:30 a 11:30h Workshop\nPrimera part: Desafiaments de blockchain avui. Introducció a la tecnologia multi chain de Ardor; que és un smart contract.\nSegona part: USE CASE # 1 - HANDS-ON: Demo de gestió de llicències i exemple de smart contract (demo de transmissió patrimonial automàtica, Dead Man Switch).\nTercera part: USE CASE # 2 - LIVE DEMO: Cas d'ús de cadena de muntatge: Com crear un entorn de desenvolupament per Ardor i els Lightweight Smart Contracts. Exemple d'un cas d'ús de traçabilitat (escriptura / lectura).\nQuarta part: Q ">11:30 a 12:00h Networking


Plans de llengües a les universitats. Departament de Recerca i Universitats\nPla de llengües de la UB [621,47 kB ]\nPla de llengües de la UAB [101,21 kB ]\nPla de llengües de la UPC. Obre en una nova finestra.\nPla Operatiu per al Multilingüisme a la UdL (Pla vigent fins ara, en espera de l'aprovació d'un nou document) [339,85 kB ]\nPolítica lingüística de la UdG. Obre en una nova finestra.\nPolítica lingüística de la UPF [1 Bytes ]\nPla de política lingüística de la Universitat Rovira i Virgili [0 Bytes ]


Studio Bizet Saintes-Maries-de-la-Mer França - Ofertes d'hotels amb els MILLORS DESCOMPTES EN LÍNIA\nSaintes-Maries-de-la-Mer Centre, Saintes-Maries-de-la-Mer, França - Excel·lent ubicació - Veure al mapa\nMés informació sobre Studio Bizet\nConvenientment situat a Saintes-Maries-de-la-Mer, Studio Bizet és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Studio Bizet, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Studio Bizet és la vostra destinació si buscau allotjament de qualitat a Saintes-Maries-de-la-Mer.


Els equips d'Ian i Sergio obrin el XIX Trofeu Gregori Maians - PilotaViu\nDimarts, 8.8.2017 11:45h Raspall\nEls equips d'Ian i Sergio obrin el XIX Trofeu Gregori Maians\nIan jugarà amb Canari i Lorja\nCanari, Ian, Josep, Lorja, Miravalles, Oliva, Sergio\nEste dimarts, de vesprada, comença una nova edició del Trofeu Gregori Maians de raspall al trinquet d'Oliva. El torneig constarà de dues semifinals i una final. La segona semifinal es disputarà l'11 d'agost i la final el 15 d'agost sempre al mateix trinquet de la capital de la Safor. Participaran tres trios i una parella en un trofeu habitual dels estius de pilota. L'edició passada va tindre a Punxa i Coeter II com a guanyadors, pilotaris que no participen en esta edició.\nLa primera semifinal enfrontarà els equips d'Ian, Canari i Lorja i de Sergio, Josep i Miravalles a partir de les 18.30 hores. A la mateixa hora del divendres, 11 d'agost, es jugarà la segona semifinal entre Moltó i Brisca i Pablo, Sanchis i Raül. Es tracta de la reedició de la final de la Lliga, en què la parella es va imposar al trio.\nEls dos equips vencedors es disputaran el títol el dimarts, 15 d'agost, amb un Premi Savipecho de 2.000 euros al conjunt guanyador. La final començarà a les 18 hores al trinquet d'Oliva.\nJosep i Miravalles jugaran amb Sergio. Foto: Ulisses Ortiz\n584 lectures Cap comentari Envia